

 REPUBLIKA HRVATSKA

 OPĆINSKI SUD U KOPRIVNICI

 48000 KOPRIVNICA-Hrvatske državnosti 5

 KOMISIJA ZA PROVEDBU JAVNOG NATJEČAJA

Broj: 7 Su-345/2022.

Koprivnica, 24. listopada 2022.

Na temelju članka 4. i članka 10. do 14. Uredbe o raspisivanju i provedbi javnog natječaja i internog oglasa u državnoj službi („NN“ 78/17 i 89/19) Komisija za provedbu Javnog natječaja objavljenog na web-stranicama Ministarstva pravosuđa i uprave, Hrvatskog zavoda za zapošljavanje i Općinskog suda u Koprivnici te u Narodnim novinama za prijam službenika u državnu službu u Općinski sud u Koprivnici, na radno mjesto I. vrste viši sudski savjetnik – 1 jedan izvršitelj/ica na neodređeno vrijeme, daje slijedeću :

**OBAVIJEST KANDIDATIMA O DANU ODRŽAVANJA**

**I NAČINU PROVEDBE POSTUPKA TESTIRANJA**

Testiranje kandidata koji su podnijeli pravodobne i uredne prijave na Javni natječaj za prijam u državnu službu na neodređeno vrijeme u Općinski sud u Koprivnici na radno mjesto I. vrste viši sudski savjetnik – 1 jedan izvršitelj/ica i ispunjavaju formalne uvjete objavljene u javnom natječaju održati će se na adresi **Koprivnica, Hrvatske državnosti 5** (kandidati koji su podnijeli pravodobne i uredne prijave i ispunjavaju formalne uvjete su o navedenom obaviješteni putem elektroničke pošte).

Testiranje će se održati

**dana 7. studenog 2022. s početkom u 12,00 sati.**

Kandidat koji nije pristupio testiranju više se ne smatra kandidatom u postupku i smatra se da je povukao prijavu na javni natječaj.

Po dolasku u zgradu na adresi Koprivnica, Hrvatske državnosti 5 od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet, osobe koje nisu ispunile formalne uvjete i za koje se utvrdi da nisu podnijele prijavu na javni natječaj ne mogu pristupiti testiranju.

Testiranju mogu pristupiti samo kandidati koji dođu u zakazano vrijeme.

Po utvrđivanju identiteta kandidati će biti upućeni u prostoriju u kojoj će se održavati testiranje.

Postupak testiranja: testiranje se sastoji od pisane provjere znanja iz Zakona o parničnom postupku i Prekršajnog zakona, te razgovora odnosno intervjua.

**Pisana provjera znanja:**

* Na pisanu provjeru znanja upućuju se svi kandidati koji ispunjavaju formalne uvjete iz javnog natječaja, a čije su prijave pravodobne i potpune. Provjera se sastoji od 20 pitanja iz Zakona o parničnom postupku i Prekršajnog zakona.
* Pismena provjera znanja trajati će 30 minuta, te se kandidatima dodjeljuje od 0 do 10 (nula do deset) bodova (za svaki točni odgovor dodjeljuje se 0,5 bodova)
* Smatra se da je kandidat zadovoljio u pismenoj provjeri znanja ako ostvari najmanje 5 (pet) bodova na pismenoj provjeri znanja.
* Kandidat koji ne zadovolji na provedenoj pismenoj provjeri, ne može sudjelovati u daljnjem postupku.

 **Razgovor (intervju):**

* Na razgovor (intervju) pozvat će se kandidata koji su zadovoljili u prvoj fazi testiranja – pismenoj provjeri znanja.
* Na razgovor (intervju) biti će upućeni odmah nakon završetka pismene provjere.
* Razgovor (intervju) provodi Komisija za provedbu javnog natječaja, a koja u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju za rad u državnoj službi, te rezultate ostvarene u njihovu dosadašnjem radu.
* Rezultati razgovora odnosno intervjua vrednuju se bodovima od 0 do 10 (nula do deset).
* Smatra se da je kandidat zadovoljio na razgovoru odnosno intervjuu ako je dobio najmanje 5 (pet) bodova.
* Nakon provedenog razgovora odnosno intervjua Komisija utvrđuje rang-listu kandidata prema ukupnom broju bodova ostvarenih u prvoj fazi testiranja i na razgovoru odnosno intervjuu.
* Nakon provedenog postupka Komisija dostavlja čelniku tijela izvješće o provedenom postupku, koje potpisuju svi članovi Komisije. Uz izvješće se prilaže i rang-lista kandidata.

**Za vrijeme testiranja kandidati :**• se ne smiju služiti literaturom i zabilješkama,
• tijekom testiranja ne smiju napuštati prostoriju u kojoj se odvija testiranje,
• moraju obavezno isključiti mobitele,

• mogu napustiti prostoriju u kojoj se odvija testiranje nakon predaje testa ili ako odustaju od testiranja,

• u slučaju da kod testiranja ostane samo jedan kandidat koji nije završio s testiranjem pretposljednji kandidat koji je završio s testiranjem dužan je ostati u prostoriji u kojoj se vrši testiranje dok i posljednji kandidat ne završi.

Kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja i njihov rezultat i rad Komisija neće priznati niti ocijeniti.

 KOMISIJA ZA PROVEDBU JAVNOG NATJEČAJA